Παναθηναϊκός (ποδόσφαιρο σάλας)



Ομάδα ανδρών

Πρώτη ίδρυση 
Η πρώτη ίδρυση τμήματος ποδοσφαίρου σάλας του Παναθηναϊκού χρονολογείται στα τέλη της δεκαετίας του '90 έχοντας μάλιστα επιτυχίες στα τμήματα υποδομής. Παρ' όλα αυτά η προσπάθεια δε μακροημέρευσε.

Παναθηναϊκός/Αθήνα 90 (2017–22) 
Η επανεμφάνιση του Παναθηναϊκού στο ποδόσφαιρο σάλας ανακοινώθηκε στις 8 Αυγούστου του 2017, μετά από τη σύναψη πενταετούς συνεργασίας με το σύλλογο «Αθήνα 90», τον πολυνίκη της Ελλάδας στο συγκεκριμένο άθλημα, ώστε να φέρει την ονομασία "Παναθηναϊκός Futsal" (σε επίσημα έγγραφα της ΠΕΠΣΣ αναφερόταν και ως  "Παναθηναϊκός/Αθήνα 90"). 

Ως ΠΑΟ/Αθήνα 90 συμμετείχε για πέντε σεζόν στις ελληνικές διοργανώσεις της ΠΕΠΣΣ, χωρίς να καταφέρει να κατακτήσει κάποιο τρόπαιο, με τις καλύτερες παρουσίες της ομάδας να αποτελούν η δεύτερη σε πρωτάθλημα (2018 και 2019) και κύπελλο (2019). Το 2021 παρουσίασε και γυναικεία ομάδα.

Μετά τη λήξη της πενταετούς συμφωνίας, η ομάδα αυτή επανήλθε στην αρχική της ονομασία ως Αθήνα 90.

Επανίδρυση 
Με το πέρας της πενταετούς συμφωνίας με την Αθήνα 90 το 2022, ο Παναθηναϊκός Α.Ο. ανακοίνωσε την επανίδρυση του τμήματος, που ξεκινά από τη Β' Εθνική. Την 1 Ιουλίου η ΠΕΠΣΣ ανακοίνωσε την επίσημη ένταξη του στο ποδόσφαιρο σάλας ως Παναθηναϊκός Α.Ο.. Τη σεζόν 2022-2023 η ομάδα κατέκτησε το πρωτάθλημα της Β Εθνικής και ανέβηκε στην κορυφαία κατηγορία.

Τρέχουσα σύνθεση

Ποδοσφαιριστές

Τεχνικό επιτελείο 
Σύμφωνα με την ανακοίνωση του συλλόγου, το τεχνικό επιτελείο για την περίοδο 2023-2024 αποτελείται από:

Προπονητής: Γιάννης Ζιάβας

Προπονητής τερματοφυλάκων: Ηλίας Μιχαλίτσης

Βοηθός προπονητή: Γιάννης Παπαδόπουλος

Τιμ Μάνατζερ: Χρήστος Κολοκυθάς

Ανά περίοδο

Τίτλοι 
 1 πρωτάθλημα Ελλάδας παίδων: 1998
 1 πρωτάθλημα Β΄ Εθνικής κατηγορίας ανδρών (Futsal League): 2023

Ομάδα γυναικών 
Τυπικά, η πρώτη εμφάνιση ομάδας ποδοσφαίρου σάλας γυναικών του Παναθηναϊκού έγινε την περίοδο 2021-2022 στο πλαίσιο της συνεργασίας Π.Α.Ο./Αθήνα 90.

Το καλοκαίρι του 2022, ταυτόχρονα με την επανίδρυση της ομάδας ανδρών, επανιδρύθηκε και η ομάδα γυναικών η οποία έλαβε μέρος στο πρώτο επίσημο πανελλήνιο πρωτάθλημα της σεζόν 2022-2023 και κατέλαβε την 3η θέση. Την ίδια σεζόν έφτασε μέχρι τον τελικό του Κυπέλλου Ελλάδας, όπου ηττήθηκε από την ΑΕΚ.

Ανά περίοδο

Παραπομπές

Εξωτερικοί σύνδεσμοι
Επίσημη ιστοσελίδα του τμήματος 

Παναθηναϊκός Α.Ο.
Παναθηναικος